Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 74/13/8803	Košice II, 8.4.2013
EEČ : 2-64-122-2013

U Z N E S E N I E

Trestná vec:	obvinený XXXXX  
Prečin:	Skrátenie dane a poistného podľa § 276 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 263,83 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Obecný úrad Petrovce 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom KR PZ v Košiciach pod spisovou značkou 59/2010.
V trestnej veci vedenej pre prečin skrátenie dane a poistného podľa §276 ods.1  Trestného zákona, ktorého sa mal dopustiť obvinený XXXXX, na tom skutkovom základe, že
- ako zodpovedná osoba za daňový subjekt XXXXX, IČO: XXXXX so sídlom XXXXX, ul. XXXXX, zahrnul do účtovníctva  za obdobie IV. štvrťrok roku 2007 a II. a III. štvrťrok 2008 fiktívne daňové doklady za nákupy tovarov a služieb v celkovej sume 376.978,-Sk (12.513,38-€) od dodávateľa Erpos, s.r.o., IČO 31588506, ktoré si obstaral od spolu obvinených XXXXX, XXXXX a XXXXX, v dôsledku čoho takto neoprávneným započítaním vystavených fiktívnych daňových dokladov skrátil svoju daňovú povinnosť na dani z pridanej hodnoty v celkovej výške 68.200,-Sk (2.263,83,-€), čím takto skrátením dane spôsobil Štátnemu rozpočtu SR v zastúpení Daňovým úradom XXXXX, ul. XXXXX, XXXXX XXXXX,  škodu vo výške 68.200,-Sk (2.263,83,-€).

Odôvodnenie: 
    Uznesením vyšetrovateľa Okresného riaditeľstva PZ v Košiciach, Úradu justičnej a kriminálnej polície, OJP Košice  sp. zn. ORP- 1713/6-OJP-KE-2008 zo dňa 09.12.2008 bolo podľa § 199 ods. 1 Trestného poriadku začaté trestné stíhanie a dňa 30.06.2009 podľa § 206 ods. 1 Trestného poriadku vznesené obvinenie XXXXX pre prečin skrátenie dane a poistného podľa §276 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

    Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

    Pred probačným a mediačným úradníkom na Okresnom súde v Košiciach II obvinený a poškodený uzavreli dňa 21.02.2013 dohodu o zmieri, v rámci ktorej poškodený vyhlásil, že obvinený uhradil spôsobenú škodu, jeho nároky na riešenie predmetnej veci budú dodržaním sľubu obvineného o neopakovaní podobného skutku voči poškodenému plne uspokojené a ani do budúcna si nebude voči obvinenému žiadne ďalšie nároky uplatňovať. 

   Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, škodu nahradil.
     
   Spáchanie skutku bolo obvinenému okrem jeho priznania preukázané aj výpoveďami spolu obvinených, svedkov a ďalšími listinnými dôkazmi.   
  
    Dňa 21.02.2013 zložil na účet Krajskej prokuratúry v Košiciach peňXXXXXažnú sumu vo výške 200,-Eur /dvesto/.  Z uvedenej peňažnej sumy určil obvinený 50% t.j. sumu 100,-Eur na všeobecne prospešné účely na pomoc obetiam trestnej činnosti a ďalších 50% t.j. 100,-Eur určil na všeobecne prospešné účely na Obecný úrad Petrovce č. ú: 30724552/0200. 
 
   Táto suma je primeraná závažnosti spáchaného trestného činu.
   Obvinený a poškodený s týmto spôsobom vybavenia veci vyslovili súhlas.

   Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka